Държавен вестник, бр. 81, 2016 г., стр. 36

СТР.  36	
Д Ъ Р Ж А В Е Н  В Е С Т Н И К 	
БРОЙ  81
Чл. 156. (1) При оценка на сигурността на 
малките язовирни стени и на съоръженията 
към тях се извършва:
1. анализ на резултатите от прегледите на 
техническото състояние;
2. анализ на резултатите от работата на 
КИС и базата данни от мониторинга; 
3. оценка на методите за наблюдение и 
контрол; 
4. оценка на инструкциите за експлоатация; 
5. оценка на резултати от провеждането 
на периодични проверки на състоянието на 
всички видове оборудване; 
6. оценка на резултати от проверки за го-
товност на звената за действия по аварийния 
план и проиграване на аварийна ситуация; 
7. оценка на резултати от проверки за 
изпълнение на предписанията от предишни 
анализи на сигурността; 
8. изработване на заключения и препоръки. 
(2) Оценката на сигурността на малките 
язовирни стени се възлага от собственика на 
физически или юридически лица, притежаващи 
съответната професионална компетентност. 
Раздел II
Експлоатация на малките язовирни стени и 
на съоръженията към тях в нормални условия
Чл. 157. Нормални условия на експлоатация 
на малките язовирни стени и на съоръженията 
към тях са условия, при които режимът на 
работа достига до граничните изчислител-
ни натоварвания, предвидени в проектната 
документация, без данни за нарушаване на 
изправното им състояние. 
Чл. 158. Експлоатацията на малките 
язовирни стени при нормални условия се 
осъществява съгласно проектната докумен-
тация и инструкциите за експлоатация на 
облекчителните и водовземните съоръжения. 
Чл. 159. За задвижването на затворните 
органи на облекчителните и водовземните 
съоръжения – по преценка на проектанта се 
осигурява ръчно и/или електрозадвижване. 
Чл. 160. Собственикът/операторът осигу-
рява безопасната работа на малките язовирни 
стени и на съоръженията към тях, като: 
1. изпълнява програмата за технически 
контрол и спазва инструкциите за експлоа-
тация на съоръженията към тях; 
2. извършва обработка на данните за наблю-
даваните явления, получени от техническия 
мониторинг; 
3. извършва огледи на горен и долен участък; 
4. изготвя анализи за техническото състоя-
ние на малките язовирни стени и на съоръже-
нията към тях и изготвя индивидуална оценка; 
5. извършва технически прегледи на експло-
атационното състояние на малките язовирни 
стени и на съоръженията към тях и на горния 
и долния участък; 
6. извършва извънреден технически преглед 
на техническото състояние след настъпване 
на извънредно събитие; 
7. периодично провежда тренировки за 
действие при аварийни условия и актуализира 
аварийния план на обекта.
Раздел III
Експлоатация на малките язовирни стени и на 
съоръженията към тях в екстремни условия
Чл. 161. Екстремни условия на експлоа-
тация на малките язовирни стени и на съ-
оръженията към тях са условия, при които 
режимът на работа на малката язовирна стена 
и на едно или повече съоръжения към нея 
надхвърля изчислителните натоварвания, като 
всички съоръжения запазват работоспособно 
техническо състояние. 
Чл. 162. Операторът/собственикът осигу-
рява безопасна работа на малките язовирни 
стени и на съоръженията към тях в екстремни 
условия, като изпълнява: 
1. програмите за технически контрол; 
2. аварийния план на обекта; 
3. инструкциите за експлоатация на съо-
ръженията.
Чл. 163. (1) Аварийните планове на мал-
ките язовирни стени и на съоръженията към 
тях се изготвят от собственика или от опе-
ратора по реда на чл. 35 от Закона за защита 
при бедствия със съдържание, предвидено в 
чл. 138а, ал. 1 ЗВ.
(2) Аварийният план се съгласува с кмета 
на общината и със собствениците на хидротех-
нически съоръжения по поречието на реката. 
(3) Собствениците на обектите по ал. 1 
осигуряват за своя сметка предвидените в 
плановете мероприятия, сили и средства за 
провеждане на неотложни аварийно-възста-
новителни работи. 
Чл. 164. След провеждане на висока вълна 
операторът извършва преглед на техническо-
то състояние на малката язовирна стена, на 
преливните, водовземните, изпускателните и 
гасителните съоръжения и на долния участък. 
При необходимост се предприемат ремонтно-
възстановителни работи.
Чл. 165. (1) Режимите на работа на об-
лекчителните съоръжения за безопасното 
пропускане на висока вълна, включени в 
аварийния план на обекта и в инструкциите 
за експлоатация, се избират с цел предот­
вратяване на заливането на земи, жилищни 
сгради и стопански обекти над зададеното в 
проекта ниво за експлоатация и поддържане 
на горния и долния участък.
(2) Поддържането на горния участък задъл-
жава оператора да наблюдава за наличието 
на срутища и свлачища в язовирното езеро и 
бреговата ивица и да не извършва дейности, 
които могат да активират такива.